
[bookmark: bookmark4]Եվրասիական տնտեսական հանձնաժողովի խորհրդի 2018 թվականի ապրիլի 18-ի թիվ 44 որոշման մեջ փոփոխություններ կատարելու մասին

«Եվրասիական տնտեսական միության շրջանակներում տեխնիկական կանոնակարգման մասին» արձանագրության («Եվրասիական տնտեսական միության մասին» 2014 թվականի մայիսի 29-ի պայմանագրի թիվ 9 հավելված) 5-րդ կետին եւ Եվրասիական տնտեսական բարձրագույն խորհրդի 2014 թվականի դեկտեմբերի 23-ի թիվ 98 որոշմամբ հաստատված՝ Եվրասիական տնտեսական հանձնաժողովի աշխատանքի կանոնակարգի թիվ 1 հավելվածի 42-րդ կետին համապատասխան, Եվրասիական միջկառավարական խորհրդի 2021 թվականի նոյեմբերի 19-ի թիվ 10 որոշմամբ հաստատված՝ Եվրասիական տնտեսական միության շրջանակներում էլեկտրոնային առեւտրի զարգացման համար բարենպաստ պայմանների ստեղծմանն ուղղված միջոցառումների պլանի («ճանապարհային քարտեզի») 4-րդ կետի իրագործման նպատակով` Եվրասիական տնտեսական հանձնաժողովի խորհուրդը որոշեց.

1.	Եվրասիական տնտեսական հանձնաժողովի խորհրդի 2018 թվականի ապրիլի 18-ի «Համապատասխանության գնահատման տիպային սխեմաների մասին» թիվ 44 որոշման մեջ կատարել փոփոխություններ՝ համաձայն հավելվածի։
2.	Սույն որոշումն ուժի մեջ է մտնում 2023 թվականի հունվարի 1-ից:

Եվրասիական տնտեսական
հանձնաժողովի խորհրդի
2022 թվականի հուլիսի 15-ի

1.	1-ին կետը լրացնել հետեւյալ բովանդակությամբ պարբերություններով`
«Եվրասիական տնտեսական միության անդամ պետություններում՝ ապրանքների արտաքին էլեկտրոնային առեւտրի ոլորտում փորձնական նախագծի (փորձի) անցկացման շրջանակներում Եվրասիական տնտեսական միության (Մաքսային միության)՝ էլեկտրոնային առեւտրի ապրանքների նկատմամբ տեխնիկական կանոնակարգերի պահանջների պահպանումը հաստատելու ժամանակավոր կարգը.
էլեկտրոնային առեւտրի ապրանքի անվտանգության մասին հայտարարության ձեւը։»։
2.	З1 կետը լրացնել հետեւյալ բովանդակությամբ «ե»-ից «է» ենթակետերով.
«ե)	սույն որոշմամբ հաստատված Ժամանակավոր կարգի կիրառում. 
զ)	էլեկտրոնային առեւտրի այն ապրանքների ցանկերի հաստատում, որոնց նկատմամբ կիրառվում է Եվրասիական տնտեսական միության անդամ պետություններում՝ ապրանքների արտաքին էլեկտրոնային առեւտրի ոլորտում փորձնական նախագծի (փորձի) անցկացման շրջանակներում Եվրասիական տնտեսական միության (Մաքսային միության) տեխնիկական կանոնակարգերի՝ էլեկտրոնային առեւտրի ապրանքների նկատմամբ պահանջների պահպանման մասով ծանուցման կարգը՝ Եվրասիական տնտեսական հանձնաժողովի խորհրդի 2021 թվականի ապրիլի 5-ի թիվ 7 կարգադրության 1-ին կետի «գ» ենթակետին համապատասխան. 
է)	Եվրասիական տնտեսական միության (Մաքսային միության) տեխնիկական կանոնակարգերի պահանջների պահպանման մասով ծանուցման կարգի կիրառման շրջանակներում էլեկտրոնային առեւտրի ապրանքների անվտանգության մասին հայտարարության առկայության եռամսյակային մշտադիտարկման անցկացում։»։
3.	Լրացնել հետեւյալ բովանդակությամբ 33 կետ.
«З3.	Սահմանել, որ սույն որոշմամբ հաստատված Ժամանակավոր կարգը գործում է Եվրասիական տնտեսական միության անդամ պետությունների օրենսդրությամբ սահմանված՝ ապրանքների արտաքին էլեկտրոնային առեւտրի ոլորտում փորձնական նախագծի (փորձի) անցկացման ժամանակահատվածում՝ Եվրասիական տնտեսական հանձնաժողովի խորհրդի 2021 թվականի ապրիլի 5-ի թիվ 7 կարգադրության 1-ին կետի «ա» ենթակետին համապատասխան։»։
4.	Լրացնել Եվրասիական տնտեսական միության անդամ պետություններում՝ ապրանքների արտաքին էլեկտրոնային առեւտրի ոլորտում փորձնական նախագծի (փորձի) անցկացման շրջանակներում Եվրասիական տնտեսական միության (Մաքսային միության)՝ էլեկտրոնային առեւտրի ապրանքների նկատմամբ տեխնիկական կանոնակարգերի պահանջների պահպանումը հաստատելու ժամանակավոր կարգ՝ հետեւյալ բովանդակությամբ. 


 ՀԱՍՏԱՏՎԱԾ Է
Եվրասիական տնտեսական հանձնաժողովի խորհրդի 
2018 թվականի ապրիլի 18-ի թիվ 44 որոշմամբ

Եվրասիական տնտեսական միության անդամ պետություններում՝ 
ապրանքների արտաքին էլեկտրոնային առեւտրի ոլորտում փորձնական նախագծի (փորձի) անցկացման շրջանակներում Եվրասիական տնտեսական միության (Մաքսային միության)՝ էլեկտրոնային առեւտրի ապրանքների նկատմամբ տեխնիկական կանոնակարգերի պահանջների պահպանումը հաստատելու 

1.	Սույն ժամանակավոր կարգը տարածվում է էլեկտրոնային առեւտրի այն ապրանքների նկատմամբ, որոնց ձեռքբերումն իրականացվում է Եվրասիական տնտեսական միության անդամ պետությունների (այսուհետ՝ համապատասխանաբար Միություն, անդամ պետություններ) ֆիզիկական անձանց կողմից այնպիսի գործարք կնքելու միջոցով, որի կողմերից մեկը համարվում է էլեկտրոնային առեւտրի օտարերկրյա մասնակից՝ էլեկտրոնային առեւտրային հարթակներում՝ «Ինտերնետ» տեղեկատվական-հեռահաղորդակցության ցանցի (այսուհետ՝ «Ինտերնետ» ցանց) միջոցով, որոնք ներառված են էլեկտրոնային առեւտրի այն ապրանքների ցանկում, որոնց նկատմամբ կիրառվում է Եվրասիական տնտեսական միության անդամ պետություններում՝ ապրանքների արտաքին էլեկտրոնային առեւտրի ոլորտում փորձնական նախագծի (փորձի) անցկացման շրջանակներում Եվրասիական տնտեսական միության (Մաքսային միության) տեխնիկական կանոնակարգերի՝ էլեկտրոնային առեւտրի ապրանքների նկատմամբ պահանջների պահպանման մասով ծանուցման կարգը՝ կազմված Եվրասիական տնտեսական հանձնաժողովի խորհրդի 2021 թվականի ապրիլի 5-ի կարգադրության 1-ին կետի «գ» ենթակետին համապատասխան (այսուհետ՝ էլեկտրոնային առեւտրի ապրանքներ)։
2.	Սույն Ժամանակավոր կարգի նպատակներով օգտագործվում են հասկացություններ, որոնք ունեն հետեւյալ իմաստը.
«անվտանգության մասին հայտարարություն»՝ փաստաթուղթ, որով էլեկտրոնային առեւտրի օտարերկրյա մարմինը հայտարարում է էլեկտրոնային առեւտրի ապրանքների՝ Միության (Մաքսային միության) տեխնիկական կանոնակարգերի պահանջներին համապատասխանության մասին. 
«էլեկտրոնային առեւտրի օտարերկրյա մասնակից»՝ երրորդ երկրի անձ, որը էլեկտրոնային առեւտրի ապրանքների վաճառքի վերաբերյալ հրապարակային առաջարկ է տեղադրել «Ինտերնետ» ցանցի էլեկտրոնային առեւտրի հարթակների կայքերում:
3.	Էլեկտրոնային առեւտրի ապրանքները ներմուծվում են անդամ պետությունների ֆիզիկական անձանց հասցեով՝ պայմանով, որ կիրառվի Միության (Մաքսային միության) տեխնիկական կանոնակարգերի պահանջների պահպանման մասով ծանուցման կարգը, որով նախատեսվում է անվտանգության մասին հայտարարությունների տեղադրում «Ինտերնետ» ցանցի էլեկտրոնային վաճառքի հարթակների կայքերում, որոնք պարունակում են անդամ պետությունների ֆիզիկական անձանց կողմից էլեկտրոնային առեւտրի ապրանքների վաճառքի վերաբերյալ հրապարակային առաջարկություն (այսուհետ՝ էլեկտրոնային առեւտրի հարթակ)։
Սույն առաջին կետի պարբերության դրույթները չեն տարածվում էլեկտրոնային առեւտրի այն ապրանքների վրա, որոնք ձեւակերպվում են «Մաքսային պահեստ» մաքսային ընթացակարգով։
Էլեկտրոնային առեւտրի ապրանքները ձեւակերպվում են «Մաքսային պահեստ» մաքսային ընթացակարգով՝ պայմանով, որ դրանք ենթարկվել են Միության (Մաքսային միության) տեխնիկական կանոնակարգով (տեխնիկական կանոնակարգերով) սահմանված համապատասխանության գնահատման անհրաժեշտ ընթացակարգի։
4.	Անվտանգության մասին հայտարարությունը կազմվում է էլեկտրոնային առեւտրի օտարերկրյա մասնակցի կողմից էլեկտրոնային եղանակով, Եվրասիական տնտեսական հանձնաժողովի խորհրդի 2018 թվականի ապրիլի 18-ի թիվ 44 որոշմամբ հաստատված ձեւով, այնպիսի ապացուցողական նյութերի հիման վրա, որոնք պետք է պարունակեն տեղեկատվություն բոլոր այնպիսի ցուցանիշների (բնութագրերի) վերաբերյալ, որոնցով հավաստվում է էլեկտրոնային առեւտրի ապրանքների՝ անվտանգության մասին հայտարարության մեջ նշված՝ Միության (Մաքսային միության) տեխնիկական կանոնակարգերի պահանջներին համապատասխանությունը։
Ապացուցողական նյութերի շարքին, ի թիվս այլնի, դասվում են անցկացված փորձարկումների արդյունքները, հետազոտությունների (փորձարկումների) եւ չափումների արձանագրությունները, էլեկտրոնային առեւտրի ապրանքի՝ Միության (Մաքսային միության) տեխնիկական կանոնակարգի (տեխնիկական կանոնակարգերի) պահանջներին համապատասխանության գնահատման վերաբերյալ փաստաթղթերի պատճենները եւ այլն։
Ապացուցողական նյութերի ցանկը կարող է սահմանվել անդամ պետությունների օրենսդրությամբ։
5.	Անվտանգության մասին հայտարարությունը տեղադրվում է էլեկտրոնային առեւտրի հարթակի միջոցով՝ «Ինտերնետ» ցանցի կայքի՝ էլեկտրոնային առեւտրի ապրանքի բնութագրերի վերաբերյալ տեղեկատվություն պարունակող բաժնում, որը պարունակում է անդամ պետությունների ֆիզիկական անձանց ուղղված՝ էլեկտրոնային առեւտրի ապրանքների վաճառքի վերաբերյալ հրապարակային առաջարկություն։
Անվտանգության մասին հայտարարությունը ձեւակերպվում է այն անդամ պետության պետական լեզվով (պետական լեզուներով), որի տարածքում անցկացվում է ապրանքների արտաքին էլեկտրոնային առեւտրի ոլորտում փորձնական նախագիծը (փորձը)՝ անդամ պետության օրենսդրության մեջ համապատասխան պահանջների առկայության դեպքում։
Էլեկտրոնային առեւտրի հարթակի կայքում անվտանգության մասին հայտարարության բացակայության դեպքում այդ էլեկտրոնային առեւտրի հարթակի նկատմամբ կիրառվում են անդամ պետությունների օրենսդրությամբ նախատեսված պատասխանատվության միջոցներ։
6.	Էլեկտրոնային առեւտրի ապրանքի ներմուծումը եւ մաքսային հայտարարագրման իրականացումն ապահովվում են Եվրասիական տնտեսական հանձնաժողովի խորհրդի 2021 թվականի ապրիլի 5-ի թիվ 7 կարգադրության 1-ին կետի «բ» ենթակետով սահմանված՝ անդամ պետությունների իրավաբանական անձանց կողմից՝ որպես էլեկտրոնային առեւտրի օպերատորներ (այսուհետ՝ էլեկտրոնային առեւտրի օպերատորներ)։
Էլեկտրոնային առեւտրի օպերատորները էլեկտրոնային առեւտրային հարթակներին տեղեկացնում են դրանց կողմից անվտանգության մասին հայտարարության տեղադրման անհրաժեշտության վերաբերյալ՝ սույն Ժամանակավոր կարգի 5-րդ կետին համապատասխան։
7.	Էլեկտրոնային առեւտրի օպերատորները էլեկտրոնային առեւտրի ապրանքի նկատմամբ ապահովում են հետեւյալը. 
ա)	ստուգում՝ 
անվտանգության մասին հայտարարության առկայության. 
անվտանգության մասին հայտարարությանը կից ապացուցողական նյութերի առկայության.
էլեկտրոնային առեւտրի ապրանքի՝ մարդկանց կյանքին եւ առողջությանը վնաս պատճառելու վերաբերյալ տվյալների բացակայության (հասանելի աղբյուրներում, այդ թվում՝ «Ինտերնետ» ցանցում).
բ)	Եվրասիական տնտեսական հանձնաժողովի 2021 թվականի ապրիլի 5-ի թիվ 7 կարգադրության 1-ին կետի «դ» ենթակետի երկրորդ պարբերությամբ նախատեսված մաքսային փաստաթղթերում անվտանգության մասին հայտարարության համարի եւ ամսաթվի վերաբերյալ տվյալների նշում. 
գ)	անվտանգության մասին հայտարարության առկայության վերաբերյալ տվյալների փոխանցում պետական իշխանության այն մարմիններին, որոնք անդամ պետությունում սահմանվել են որպես անվտանգության մասին հայտարարության առկայության վերաբերյալ մշտադիտարկում անցկացնելու համար պատասխանատու մարմիններ։
8.	Անդամ պետությունների կառավարությունների կողմից ապրանքների արտաքին էլեկտրոնային առեւտրի ոլորտում փորձնական նախագծի (փորձի) անցկացման շրջանակներում էլեկտրոնային առեւտրի ապրանքների նկատմամբ կարող են սահմանվել Եվրասիական տնտեսական միության (Մաքսային միության) տեխնիկական կանոնակարգերի պահանջների պահպանման հաստատման առանձնահատկություններ:
Ապրանքների արտաքին էլեկտրոնային առեւտրի ոլորտում փորձնական նախագծի (փորձի) անցկացման շրջանակներում էլեկտրոնային առեւտրի ապրանքների նկատմամբ Եվրասիական տնտեսական միության (Մաքսային միության) տեխնիկական կանոնակարգերի պահանջների պահպանման հաստատման առանձնահատկությունների սահմանման դեպքում անդամ պետություններն այդ մասին 30 օրացուցային օրվա ընթացքում տեղեկացնում են Եվրասիական տնտեսական հանձնաժողովին՝ անդամ պետություններին հետագա տեղեկացման համար:»: 
5.	Լրացնել էլեկտրոնային առեւտրի ապրանքի անվտանգության մասին հայտարարության ձեւ՝ հետեւյալ բովանդակությամբ. 


«ՀԱՍՏԱՏՎԱԾ Է 
Եվրասիական տնտեսական հանձնաժողովի խորհրդի
2018 թվականի ապրիլի 18-ի թիվ 44 որոշմամբ

ՁԵՎ
էլեկտրոնային առեւտրի ապրանքի անվտանգության մասին հայտարարության

ՀԱՅՏԱՐԱՐՈՒԹՅՈՒՆ
էլեկտրոնային առեւտրի ապրանքի անվտանգության մասին 

թիվ ______________________
(էլեկտրոնային առեւտրի օտարերկրյա մասնակցին տրված համարը)

Էլեկտրոնային առեւտրի օտարերկրյա մասնակից ____________________________
(Էլեկտրոնային առեւտրի օտարերկրյա մասնակցի անվանումը (ազգանուն, անուն))

սույնով հայտարարում է, որ ________________________________________________
(էլեկտրոնային առեւտրի ապրանքի անվանումը)

համապատասխանում է պահանջներին ______________________________________
(Եվրասիական տնտեսական միության (Մաքսային միության) տեխնիկական կանոնակարգի անվանումը)


Անվտանգության մասին հայտարարությունն ընդունվել է 
______________________________________________________________ հիման վրա
(տեղեկություններ այն ապացուցողական նյութերի վերաբերյալ, որոնց հիման վրա կազմվել է հայտարարությունը)

	Ամսաթիվ ___________
	
	Կ.Տ.»։

